# Forskningsprojektet om overvægt i Ballerup Kommune

Ballerup Kommune er en del af et forskningsprojekt ”HOT versus COT”, der fokuserer på behandling af overvægt hos børn og unge.

Projektet er et samarbejde mellem Ballerup Kommunes sundhedspleje, Enheden for Børn og Unge med Overvægt på Holbæk sygehus, Statens Serum Institut, Copenhagen Trial Unit og Københavns Universitet.

Projektet ønsker at sammenligne to relevante og forskellige, familiebaserede behandlingsmetoder for overvægt, med henblik på hvilken metode der bedst reducerer graden af overvægt og øger livskvaliteten. Behandlingerne indebærer hverken medicinsk eller kirurgisk behandling.

Børn og unge med overvægt i alderen 6-16 år kan deltage via den lokale sundhedspleje. Når man deltager i projektet, vil familien tilfældigt blive tildelt den ene af de to behandlingsmetoder, og vil indgå i et behandlingsforløb på 1 år, hvor alle besøg vil foregå i bopælskommunen. Projektet er aktivt de næste 2-3 år.

Med dette projektet ønsker vi at blive klogere på, hvordan vi bedst kan hjælpe børn og unge i kampen mod overvægt i fremtiden.

Ønsker man at høre nærmere om projektet eller er interesserede i at deltage, kan man kontakte enten:

* Sundhedsplejen i Ballerup Kommune

eller

* Projektkoordinator Maria Fraulund (læge og Ph.d.-studerende), hotvcot@regionsjaelland.dk eller tlf. 29477570.

Med venlig hilsen

Sundhedsplejen i Ballerup Kommune

Og

Jens-Christian Holm,

Ph.d., Forskningslektor, Forskningsleder og Ledende Overlæge af Enheden for Børn og Unge med Overvægt - Europæisk Center for behandling af børn og unge med overvægt, Børne- og Ungeafdelingen, Holbæk Sygehus